***Invitație de participare***

***la achiziția publică de " Servicii de asistență, mentenanță sistem informatic integrat de bibliotecă TinREAD (versiune Expert)"***

 Academia de Studii Economice din București intenționează să achiziționeze ***”*** ***Servicii de asistență, mentenanță sistem informatic integrat de bibliotecă TinREAD (versiune Expert)”***, în baza prevederilor art. 7, alin. 5 din Legea 98/2016 și art. 42-46 din HG 395/2016,în următoarele condiții:

* **Valoarea estimată maximă a achiziției:** 94.500,00 lei fără TVA;
* **Modalitatea de achiziție:** achiziție directă (cf. art. 43, alin.1 din HG 395/2016);
* **Criteriul de atribuire:** ”prețul cel mai scăzut”, în condițiile respectării integrale a cerințelor tehnice minimale și a condițiilor impuse de către autoritatea contractantă prin caietul de sarcini anexat prezentei;
* **Termen limită de transmitere a ofertelor:** 22.03.2022, ora 12:00.
* **Modalitatea și locul de transmitere a ofertelor:** oferta și toate documentele solicitate vor fi semnate de către reprezentantul legal al ofertantului sau un reprezentat împuternicit, în cazul în care semnatarul ofertei este altcineva decât administratorul/reprezentantul legal al firmei. În cel din urmă caz, se va prezenta o împuternicire legală – semnată de către administrator/reprezentantul legal, sau un document legal echivalent.

**Ofertele vor fi transmise pe email la adresa:** achizitiipublice@ase.ro .

* **Modul de prezentare a ofertei:** operatorii economici vor prezenta, **până la data de 22.03.2022, ora 12:00**, următoarele documente:
1. Declarație pe propria răspundere că nu se află în situațiile prevăzute la art. 164, 165, 167 și 60 din Legea 98/2016 (Formular 2).
2. Certificat constatator emis de ONRC – Oficiul Național al Registrului Comerțului de pe lângă tribunalul teritorial, eliberat la o dată recentă (emis în 2022) din care să reiasă numele complet, sediul și domeniul de activitate.
3. Propunerea financiară: se va elabora conform modelului formularului de ofertă (Formular 3), anexat prezentei.

**Valabilitatea ofertei** va fi specificată în Formularul de ofertă (Formular 3) și va fi de minim 30 de zile de la data limită pentru transmiterea ofertelor.

La finalizarea selecției de oferte, autoritatea contractantă va solicita operatorului economic declarat câștigător să publice oferta în Catalogul electronic SEAP, urmând ca semnarea contractului de prestări servicii să se realizeze concomitent sau ulterior acceptării/atribuirii cumpărării directe din SEAP.

În cazul în care ofertantul declarat câștigător va refuza să-și înscrie oferta în Catalogul electronic SEAP, oferta acestuia va fi respinsă, urmând a se desemna câștigătoare oferta admisibilă a operatorului economic clasat pe locul al doilea, căruia autoritatea contractantă îi va solicita, de asemenea, publicarea ofertei sale în Catalogul electronic SEAP.

**Responsabil achiziție,**

Ec. Maria-Alexandra GHINEA